નવગુજરાત સમય, ધાનેરા  ધાનેરામાં છેલ્લા કેટલાક સમયથી ગુણવત્તા વગરના તેલ તથા ઘી આવતા હોવાની બુમરાડ ઉઠવા પામી હતી અને આ વેપારીઓ લોકોના આરોગ્ય સાથે ચેડા કરતા હોવાની ફરીયાદ ધાનેરા મામલતદારને મળતાં ડીસાથી શંકાસ્પદ તેલની ગાડી આવી હોવાની બાતમી મળતાં ધાનેરા પોલિસ તથા મામલતદારની ટીમે ૫મી ડીસેમ્બરના ૧.૩૬ લાખનો માલ કબ્જે લીધો હતો અને તેના સેમ્પલ માટે ફુડ વિભાગને જાણ કરતાં ફુડ વિભાગ દ્વારા ગુરુવારના રોજ સેમ્પલ લેવામાં આવ્યા હતા.